**R O M Â N I A (**nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ VICEPRIMAR,**

**Administraţia Domeniului Public Dr. Makkai Grigore**

**Serviciul de Administrare a Domeniului Public şi Privat**

**Nr. 53009/6423/13.09.2018**

**E X P U N E R E D E M O T I V E**

**privind suplimentarea unor suprafețe concesionate – str. Muncii, la colț cu str. Înfrățirii**

Prin cererile înregistrate la S.P.A.D.P. cu nr. 19484/2487/28.03.2018 și nr. 19485/2488/28.03.2018, concesionarii Oltean Ioan Octavian (***contract nr. 170 din 22.12.2016***) și Oltean Daniela (***contract nr. 1 din 09.01.2016***) solicită suplimentarea suprafețelor concesionate pentru a fi în conformitate cu cerințele impuse de către DSVSA Mureș prin adresele nr. 6166/21.05.2018 și nr. 6167/21.05.2018, respectiv.

Concesionarii justifică suplimentarea suprafețelor prin necesitatea dotării spațiilor concesionate cu grup sanitar, vestiar, depozit materii prime, a detergenților și dezinfectantelor, spațiu de procesare, comercializare etc., conform adreselor primite de aceștia de la DSVSA Mureș.

Pe amplasamentele concesionate au fost amplasate construcții provizorii pentru desfășurarea de activități economice (*comercializarea de produse de patiserie*), conform contractelor de concesiune sus-menționate. Suplimentările de suprafață ar contribui la patrimoniul local în urma recalculării redevențelor din contractele de concesiune aferente și ar îmbunătăți aspectul edilitar al spațiilor de amplasament, printr-o mai bună exploatare a acestora.

Suplimentările solicitate sunt de 8,25 mp în cazul d-nei Oltean Daniela – suprafața totală finală fiind de 17,25 mp – și de 11,05 mp în cazul d-lui Oltean Ioan Octavian – suprafața totală finală fiind de 25,90 mp.

Concesionarii au depus planuri de situație, anexate în copie prezentei expuneri, din care rezultă suprafețele cerute pentru suplimentare.

Ca și serviciu competent cu gestionarea domeniului public și privat, și având în vedere cele expuse, supunem spre aprobarea Consiliului Local Municipal Tîrgu Mureș proiectul de hotărâre alăturat.

**Aviz favorabil al**

**Administraţiei Domeniului Public**

**Ing. Florian Moldovan**

*Întocmit,* **Şef Serviciu S.A.D.P.P.,**

*Ec. Popasav Cristinel* **Ing. Bătăran Viorel**

*Făgărășan Tudor*

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÎRGU MUREŞ**

**VICEPRIMAR,**

**Dr. Makkai Grigore**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2018**

**privind suplimentarea unor suprafețe concesionate – str. Muncii, la colț cu str. Înfrățirii**

**Consiliul local municipal Tîrgu Mureş, întrunit în şedinţă ordinară de lucru,**

Văzând Expunerea de motive a Serviciului Public Administrarea Domeniului Public – S.A.D.P.P. Tîrgu Mureş nr 53009/6423/13.09.2018 *privind suplimentarea unor suprafețe concesionate – str. Muncii, la colț cu str. Înfrățirii*

În temeiul prevederilor art. 36, alin. (1), alin. (2) litera ”c”, art. 45 alin. (3) şi art.115 alin. (1) litera ”b” din Legea nr.215/2001 a administraţiei publice locale republicată,

**H o t ă r ă ş t e:**

**Art. 1.** Se aprobă suplimentarea unor suprafețe concesionate conform Anexei 1 din H.C.L.M. nr. 216/08.07.2014, după cum urmează:

* la amplasamentul din planșa 23, poziția 2, concesionat prin contractul nr. 170 din 22.12.2016 către Oltean Ioan Octavian, suprafața se suplimentează cu 11,05 mp, noua suprafață totală fiind de 25,90 mp.
* la amplasamentul din planșa 23, poziția 3, concesionat prin contractul nr. 1 din 09.01.2016 către Oltean Daniela, suprafața se suplimentează cu 8,25 mp, noua suprafață totală fiind de 17.25 mp.

**Art.** **2.** Suprafețele suplimentate vor fi acordate pe bază de act adițional la contractele de concesiune, cu recalcularea redevenței.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Serviciul Public Administraţia Domeniului Public şi Direcţia Economică – Biroul de Concesionări, Închirieri, Vânzări.

**Art. 4.** În conformitate cu prevederile Art. 19 alin. 1, lit. e din Legea nr. 340/2004, republicată, privind Instituţia Prefectului şi Art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**Viză de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora – Monica**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor *prevăzute* de art. 45-49 din Legea nr. 215/2001 R**